കേന്ദ്രസര്ക്കാറിന്റെ ഇടപെടല് റബ്ബര് വില എട്ടുവര്ഷത്തെ ഏറ്റവും ഉയര്ന്ന നിലയില് എറണാകുളം : കേന്ദ്രസര്ക്കാറിന്റെ ശക്തമായ ഇടപെടലിനെ തുടര്ന്ന് രാജ്യത്ത് റബ്ബര് വില എട്ടുവര്ഷത്തെ ഏറ്റവും ഉയര്ന്ന നിലയില്. നിലവില് സര്ക്കാര് 170 രൂപ തറവില പ്രഖ്യപിച്ചിരിക്കുന്നത്. വിപണിയിലെ ഇപ്പോഴത്തെ സാഹചര്യം കൂടി കണക്കിലെടുത്താല് വില കിലോക്ക് 180 185 രൂപവരെ ലഭിക്കാന് സാധ്യതയുണ്ട്. മഴക്കാലമായതിനാല് ടാപ്പിങ് കുറവാണ്. അതുകൊണ്ടുതന്നെ വിപണിയില് റബ്ബര് എത്താത്തതും വിലകൂടാന് കാരണമായിട്ടുണ്ട്. ഇനിയും വില കൂടുമെന്നുകരുതി റബ്ബര് ശേഖരം വില്പന നടത്താതെ നിരവധി കര്ഷകര് സൂക്ഷിക്കുന്നു. ഇതും വിലവര്ദ്ധനവിന് കാരണമാണ്. പല മാര്ക്കറ്റുകളിലും ആവശ്യത്തിന് റബ്ബര് എത്തുനില്ലെന്ന് മൊത്തവ്യാപാരികള് പറഞ്ഞു. കൊറോണ പ്രതിസന്ധികാരണം ഇറക്കുമതി കുറഞ്ഞതും കാരണമായി. ഇന്നലെ ആര്. എസ്. എസ്. 4 ഇനത്തിന്റെ വില കിലോക്ക് 178.50 രൂപയ്ക്കാണ് വ്യാപാരം അവസാനിപ്പിച്ചത്. 2013 ജൂലായില് 196 രൂപവരെ വിലയെത്തിയശേഷം താഴേക്ക് പതിച്ചു. ഇതിനുശേഷം ആദ്യമായാണ് വില കുതിച്ചു കയറിയത്. കേന്ദ്രസര്ക്കാര് കര്ഷകര്ക്കായി പ്രഖ്യാപിച്ചിരിക്കുന്ന ഉത്തേജക പാക്കേജുകള് റബ്ബര് കര്ഷകരുടെ ആത്മവിശ്വാസം വര്ദ്ധിച്ചു. ഇക്കാര്യം ഉല്പാദനം കൂട്ടുന്നതിന് പ്രചോദനമായി.